Jan Solberg

Jan Solberg (1920–1944) var en motstandsmann og fenrik fra Oslo.Bjørn A. Rørholt: Usynlige soldater, Oslo: Aschehoug, 1990, s. 233-235.Kåre Forbord: Malvik bygdebok, bd. 5, Hommelvik: Malvik kommune, 1993, s. 410-413.Knut Alming et al.: Holdningskamp og motstandsvilje: NTH under krigen 1940-1945, Trondheim: Tapir, 1995, s. 68-69.

 Liv og virke 
Solberg studerte ved Norges tekniske høgskole og kom etter Tysklands angrep på Norge i 1940 inn i motstandsarbeid. Han måtte rømme til Sverige og kom derfra til Storbritannia, der han ble rekruttert til Special Operations Executive. Senere ble han overført til Secret Intelligence Service.

I mars 1944 ble han sendt til Norge på hemmelig oppdrag. Sammen med Johan Svedahl opererte han  radiosenderen med kodenavn Dag i Trondheimsområdet. Målet var å drive etterretning mot tyske krigsskip i Trondheimsfjorden. Tyskerne peilet inn stasjonen i september 1944, og Solberg ble skutt av tyske soldater på Hasetkammen i Malvik kommune.

Solberg ble post mortem tildelt St. Olavsmedaljen med ekegren.Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 203. Han ble også posthumt hedret med den britiske King's Commendation for Brave Conduct.«Høye utmerkelser til norske offiserer», Verdens Gang, 16. oktober 1946. På stedet der han falt ble det i 1947 reist en minnestein med inskripsjon «Her falt Jan Solberg i kampen for frihet og rett. 11. sept. 1944». Jan Solbergs navn står også på minnetavlen ved over falne under andre verdenskrig i inngangspartiet til hovedbygget ved NTNU.

 Referanser 

 Litteratur 

 Hans Olav Løkken: «Endte sitt liv på Hasetkammen», Malvik-Bladet 31. mai 2008.
 Hans Olav Løkken: Skutt på Hasetkammen i Malvik

 Eksterne lenker 
 Krigsminnesmerker i Malvik

Kategori:Norske motstandsfolk under andre verdenskrig
Kategori:Personer tilknyttet Special Operations Executive
Kategori:Secret Intelligence Service (SIS) agenter i Norge
Kategori:St. Olavsmedaljen med ekegren
Kategori:King's Commendation for Brave Conduct
Kategori:Malviks historie
Kategori:Norsk militærpersonell drept under andre verdenskrig